  Туспуктэм: Татьяна Пунгина Наталия Сильвестрова Шуркынмонэ Удмуртие коронавируслэсь вакциналэн кыкетӥ партиез вуоз. Прививкаез улон интыя эмъяськонниын гинэ пуктыны луоз. Со сярысь элькун тӧро Александр Бречалов «ВКонтакте» мерлыко вотэсын меӵак эфираз ивортӥз. « Али адямиос дисциплинаез чаклало но прививкаос мыло-кыдо пукто. Нырысетӥ партия, зэмзэ но, быре ини. Шуркынмонэ ми препаратлэсь 16 сюрс котыр дозазэ возьмаськомы » Александр Бречалов, Удмуртилэн тӧроез Вакцинаез нырысь ик ялан кыстӥськись черъёсын курадӟись 60 ареслэсь бадӟымъёслы, первичной имуннодефицитэн висисьёслы, озьы ик соослы, кин прививка ӧз пукты на но коронавирусэн ӧз висьы. Тодэ вайытом, Удмуртие пуэдлэсь 262 сюрслэсь трос доза вакцина вуиз. Тегъёс: Тазалык коронавирус вакцина Удмуртия  